**MUNICIPIUL CRAIOVA**

**CONSILIUL LOCAL AL MUNICIPIULUI CRAIOVA**

**HOTĂRÂREA NR.385**

**privind aprobarea Regulamentului de desfășurare a activităților din parcul de aventuri „Basecamp”, situat în Parcul Tineretului din municipiul Craiova**

Consiliul Local al Municipiului Craiova, întrunit în şedinţa extraordinară din data de 10.08.2023;

Având în vedere referatul de aprobare nr.259503/2023, raportul nr.259506/2023 întocmit de Direcţia Servicii Publice şi raportul de avizare nr.260777/2023 întocmit de Direcţia Juridică, Asistenţă de Specialitate şi Contencios Administrativ prin care se propune aprobarea Regulamentului de desfășurare a activităților din parcul de aventuri „Basecamp”, situat în Parcul Tineretului din municipiul Craiova și avizele nr.32/2023 al Comisiei III**-**Servicii Publice, Liberã Iniţiativã şi Relaţii Internaţionale, nr.37/2023 al Comisiei IV-Învăţământ, Cultură, Sănătate, Culte, Tineret şi Sport şi nr.39/2023 al Comisiei V-Juridică, Administraţie Publică şi Drepturi Cetăţeneşti;

În conformitate cu prevederile Ordonanţei Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările şi completările ulterioare şi Legii nr.52/2003 privind transparenţa decizională în administraţia publică, cu modificările şi completările ulterioare;

În temeiul art.129 alin.2 lit.d, coroborat cu alin.7 lit.e şi f, art.139 alin.3 lit.h, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;

**HOTĂRĂŞTE:**

**Art.1.** Se aprobă Regulamentul de desfășurare a activităților din parcul de aventuri „Basecamp”, situat în Parcul Tineretului din municipiul Craiova, prevăzut în anexa care face parte integrantă din prezenta hotărâre.

**Art.2.** Primarul Municipiului Craiova, prin aparatul de specialitate: Serviciul Administraţie Publică Locală, Direcția Servicii Publice, Regia Autonomă de Administrare a Domeniului Public și Fondului Locativ Craiova şi Asociaţia pentru Educaţie Sud Vest Oltenia vor aduce la îndeplinire prevederile prezentei hotărâri.

|  |  |
| --- | --- |
| **PREŞEDINTE DE ŞEDINŢĂ,** | **CONTRASEMNEAZĂ,** |
|  | **SECRETAR GENERAL,** |
| **Lucian Costin DINDIRICĂ** | **Nicoleta MIULESCU** |